open-index/open-wikipedia-markdown huggingface dataset:
Eeva Feuth

**Eeva Maija Feuth** (o.s. **Sajanti**, s. 17. joulukuuta 1987 Janakkala) on suomalainen yleisurheilija. Feuth on kilpaillut laaja-alaisesti eri juoksumatkoilla aina 200 metrin juoksusta maratoniin. Seuratasolla hän on edustanut Nurmon Urheilijoita vuoteen 2009 asti, vuosina 2010–2013 Seinäjoen Seudun Urheilijoita ja vuodesta 2014 lähtien Turun Urheiluliittoa. Aikuisten SM-kisoissa Feuth on saavuttanut hopeaa 4×800 metrin viestissä ja pronssia 3&nbsp;000 metrin estejuoksussa. Hän on myös ollut edustamassa Suomea maaotteluissa 800 metrillä, 1&nbsp;500 metrillä, 3&nbsp;000 metrin estejuoksussa ja 8 kilometrin maastojuoksussa. 

Feuthin valmentajana toimii hänen isänsä Juha Sajanti ja hänellä on kaksoissisko Sara Väyrynen.

## Henkilökohtaiset ennätykset
:Lähde: Tilastopaja 

;Ulkoradat
* 800 metrin juoksu: 2.10,80 (2007)
* 1 500 metrin juoksu: 4.27,96 (2008)
* 3 000 metrin juoksu: 9.45,64 (2011)
* 10 kilometrin tiejuoksu: 35.10 (2013)
* Puolimaraton: 1.18.34 (2013)
* Maraton: 2.45.19 (2015)
* 3 000 metrin estejuoksu: 10.24,83 (2011)

## Lähteet
3D-elokuva

**3D-elokuva** on elokuva, joka tehostaa syvyysnäön illuusiota, kun sitä katsotaan erikoislaseilla. 3D-tekniikka simuloi normaalia näköaistimusta. Ihminen aistii syvyyttä ja etäisyyksiä binokulaarisen näköaistinsa avulla. Silmät näkevät kuvan kahdesta eri kulmasta, ja aivot yhdistävät aistimukset kolmiulotteiseksi kuvaksi. 3D-elokuva katsotaan erikoislaseilla, jotka erottelevat kummallekin silmälle oman kuvan kahdesta päällekkäin heijastetusta ruudusta. Syvyysvaikutelma syntyy kuvien jälleen yhdistyessä katsojan aivoissa.

Ensimmäinen suomalainen 3D-elokuva oli *[[Muumi ja punainen pyrstötähti]]* vuodelta 2010. 

## Katso myös
* 3D-televisio

## Lähteet

## Aiheesta muualla
AC Kirkkonummi

**AC Kirkkonummi** (ACK) oli kirkkonummelainen tyttö- ja naisjalkapalloon erikoistunut entinen urheiluseura. Se perustettiin vuoden 2002 loppupuolella, kun Kirkkonummen Urheilijoiden ja FC Kirkkonummen tyttö- ja naisjalkapalloilijat yhdistyivät yhden seuran alaisuuteen. Seura lakkautettiin vuoden 2018 lopussa, kun ACK sekä Kyrkslätt IF:n ja Masalan Kisan jalkapallojaostot yhdistyivät uudeksi FC Kirkkonummeksi. ACK:n edustusjoukkue pelasi korkeimmillaan Naisten Kakkosessa.

## Lähteet

## Aiheesta muualla
* Seuran kotisivut
Euroviisu (albumi)

**Euroviisu EEPEE** on levy jossa kuullaan Retaletta nimellä Navetta-Timppa, Herra Soppaa ja Aabram Kylmää. Meidän Tahtiin kappale on raaka eikä Panama Rayon ääntä ole muutettu.

## Kappaleet
# Rähisiän Mieli
# Enemmän Feat. Navetta-Timppa
# Haluatko Jäädä Kiinni Feat. Panama Rayo
# Ylikivaa Feat. Boris Jr & Navetta-Timppa
# Yölintu (Euroviisu)
# Meidän Tahtiin
Jaroslav Paška

**Jaroslav Paška** (20. kesäkuuta 1954 Banská Štiavnica – 15. heinäkuuta 2021) oli slovakialainen poliitikko ja Euroopan parlamentin jäsen. Hän edusti Slovakian kansallispuoluetta ja oli jäsenenä Vapauden ja suoran demokratian Eurooppa -ryhmittymässä.

Paška oli naimisissa Juliana Paškován kanssa ja heillä oli kaksi lasta.

## Lähteet
Georges van der Poele

**Georges van der Poele** (23. maaliskuuta 1868 – 1944) oli belgialainen esteratsastaja ja olympiamitalisti. Van der Poele kilpaili Pariisin olympialaisissa vuonna 1900, ja voitti hyppyjen kilpailusta hopeaa sekä korkeushypystä pronssia tuloksellaan 170 cm.

## Lähteet

* van der Poelen profiili sports-reference.com -sivustolla  

### Viitteet
Fərit Yarullin

**Fərit Zahidulla ulı Yarullin** (, ; 1. tammikuuta 1914 Kazanin läänin Malyje Sunin kylä – 17. lokakuuta 1943) oli tataarilaissyntyinen neuvostoliittolainen säveltäjä. Hänen teoksiin kuuluu tataarien ensimmäinen kansallinen baletti *Şürəle.* 

## Elämäkerta
Yarullin syntyi muusikon perheeseen. Hän opiskeli sellon ja pianon soittoa Kazanin musiikkiopistossa vuodesta 1930 ja säveltämistä Boris Šehterin johdolla Moskovan konservatoriossa vuosina 1933–1934. Vuosina 1934–1939 hän oli Tatarstanin oopperastudiossa ja vuosina 1939–1940 opiskeli säveltämistä Genrih Litinskin johdolla Moskovan konservatoriossa.

Yarullin on säveltänyt muun muassa keskeneräisen sinfonian, kamariorkesteri-, viulu- ja pianokappaleita, sonaatteja, romansseja ja lauluja sekä laatinut kansanlaulujen sovituksia. Hänen päätyönsä on tataarien ensimmäinen kansallinen baletti *Şürəle*, jonka libreton on kirjoittanut näytelmäkirjailija Ahmet Faizi. Toisen maailmansodan aikana neuvostoarmeijaan kutsuttu säveltäjä kaatui taistelussa Kurskin luona.

*Şürəletä* pidetään yhtenä neuvostoajan parhaista baleteista. Sen aiheena on tataarien kansanperinteeseen perustuva Ğabdulla Tuqayn samanniminen runoelma. Paha metsänhaltija Şüräle varastaa linnusta ihmiseksi muuttuneen Söyembikə-neidon siivet. Metsästäjä Ali-Batyr löytää Söyembikən ja menee tämän kanssa naimisiin. Şürəle palauttaa siivet korppien välityksellä ja nämä ajavat Söyembikən metsänhaltijan luolaan. Ali-Batyr pelastaa Söyembikən ja tappaa Şürəlen. Baletin musiikki pohjautuu tataarien laulu- ja tanssisävelmiin.

Säveltäjä Fabi Vitatšekin soitintama baletti esitettiin ensimmäisen kerran Kazanissa vuonna 1945 Leonid Žukovin ja Gai Tagirovin ohjaamana. Myöhemmin säveltäjät Vladimir Vlasov ja Vladimir Fere laativat siitä uuden version, joka esitettiin Leonid Jakobsonin ohjaamana nimellä *Ali-Batyr* Leningradissa vuonna 1950. Tänä versiona *Şürəle* tunnetaan entisessä Neuvostoliitossa ja Euroopan maissa.

Yarullinille myönnettiin postuumisti Tatarian ASNT:n valtionpalkinto vuonna 1958.

## Lähteet
Polle (kunta)

**Polle** on kunta Holzmindenin piirikunnassa, Ala-Saksissa, Saksassa. Kunta sijaitsee Weserjoen varrella. Siellä on arviolta 1&nbsp;193 asukasta (vuonna 2015) ja sen pinta-ala on 21,2 neliökilometriä.

## Lähteet

## Aiheesta muualla
Ossian Nylund

**Ossian Nylund** (22. huhtikuuta 1894 Helsinki – 19. joulukuuta 1939) oli suomalainen yleisurheilija. Nylund oli Suomen joukkueen mukana vuoden 1920 olympialaisissa Antwerpenissä, joissa sijoittui seitsemänneksi kolmiloikassa tuloksella 13,74. Hän oli mukana myös viisiottelussa ja oli ennen päätöslajia kahdentenatoista, eikä selviytynyt 1500 metrin juoksuun ollenkaan mukaan. Nylund on voittanut kolmiloikan Suomen mestaruuden kaksi kertaa, vuosina 1917 ja 1918. Nylund edusti HIFK:ta.

Ylioppilaaksi päästyään Nylund opiskeli Teknillisessä korkeakoulussa valmistuen diplomi-insinööriksi 1918. Vuodesta 1919 alkaen hän oli työssä Oy Mercantilessa, jonka apulaisjohtajana hän oli vuodesta 1927. Nylund oli myös urheilutoimittajana jonkin aikaa Svenska Pressen-lehdessä ja hän toimi eräiden ulkomaisten lehtien kirjeenvaihtajana. Nylund kuoli 45-vuotiaana joulukuussa 1939.

Aktiiviurheilun lisäksi hän toimi yleisurheilussa palkintotuomarina Amsterdamin vuoden 1928 olympialaisissa. Hän oli toiminut jo urheilu-uransa aikana seuransa HIFK:n sihteerinä vuosina 1918-1927 ja sen jälkeen vuonna 1928 varapuheenjohtajana ja 1929-1939 puheenjohtajana.

## Lähteet

## Aiheesta muualla
*
Max Wolf (voimistelija)

**Max Wolf** oli yhdysvaltalainen telinevoimistelija ja olympiamitalisti.

Wolf kilpaili St. Louisin olympialaisissa 1904, jossa hän sai joukkuekilpailun hopeaa seuransa New York Turnvereinin jäsenenä. Henkilökohtaisissa lajeissa hän osallistui kolmiotteluun (lajeina 100 jaardin juoksu, pituushyppy ja kuulantyöntö), kuusiotteluun ja yhdeksänotteluun. Kolmiottelussa hän sijoittui 63:nneksi, kuusiottelussa 34:nneksi ja yhdeksänottelussa 33:nneksi.

## Lähteet
Salih Saidašev

**Salih Zamaletdinovitš Saidašev** (, *;* 3. joulukuuta 1900, Kazan - 16. joulukuuta 1954, Moskova) oli tataaritaustainen neuvostoliittolainen säveltäjä ja orkesterinjohtaja. Häntä pidetään yhtenä tataarien taidemusiikin alullepanijoista.

## Elämä ja tuotanto
Saidašev (Säydäşev) jäi varhain orvoksi ja kasvoi siskonsa perheessä. Tämän aviomies Šigab Ahmerov tuki pojan musiikkiharrastusta. Viisitoistavuotiaana Saidašev alkoi soittaa Saijar-teatteriryhmän orkesterissa. Vuosina 1919–1921 hän palveli puna-armeijassa.

Vuodesta 1922 lähtien Saidašev työskenteli pianistina, orkesterinjohtajana, säveltäjänä ja Tatarstanin draamateatterin musiikkiosaston johtajana. Vuosina 1934–1937 hän opiskeli Moskovan konservatoriossa. Erityisen hedelmällistä oli hänen yhteistyönsä näytelmäkirjailijoiden ja teatteriohjaajien kanssa. Säveltäjänä Saidašev tunnetaan parhaiten musiikkinäytelmistä ja lauluista. Oopperaa, balettia, kuoro- ja soitinmusiikkia yhdistelevistä musiikkinäytelmistä parhaita ovat *Najomštšik* (”Vuokralainen”) ja *Zäŋgär šäl* (”Sininen šaali”). Laulumusiikin alalla Saidašev loi ajankohtaisia joukkolauluja ja lyyrisiä kappaleita. Aikanaan koko maassa tunnettiin hänen säveltämänsä ”Neuvostoarmeijan marssi”.

Saidaševin musiikki on sävyltään runollista ja muodoltaan kansallista, mutta samalla innovatiivista ja vailla pyrkimystä kansatieteellisyyteen. Hänen maineensa tataarien taidemusiikin perustanlaskijana perustuu kansanperinteen sekä venäläisen ja eurooppalaisen musiikkikulttuurin luovaan yhdistämiseen.

Vuonna 1939 Saidaševille myönnettiin Tataarien ASNT:n ansioituneen taiteilijan- ja vuonna 1950 kansantaiteilijan arvonimi.

## Teoksia

### Teatterimusiikkia
* Habibulla Ibragimovin komedia *Başmağım* (”Kengät”, 1923)
* Karim Tintšurinin komedia *Qazan sölgese* (”Kazanin pyyheliina”, 1923)
* Karim Tintšurinin näytelmä *Süngän yoldızlar* (”Sammuneet tähdet”, 1924)
* Mirhaidar Faizin näytelmä *[[Ğaliyäbanu]]* (1926)
* Fathi Burnašin näytelmä *Tahir-Zöhrä* (1926)
* Karim Tintšurinin näytelmä *Zäñgär şäl* (”Sininen šaali”, 1926)
* Tazi Gizzatin näytelmä *Najomštšik* (”Vuokralainen”, 1928)
* Karim Tintšurinin näytelmä *Il* (”Synnyinmaa”, 1929)
* Karim Tintšurinin näytelmä *Qandır buyı* (”Kandr-joella”, 1932)
* Tazi Gizzatin näytelmä *Bişbüläk* (1939)
* H. Fathullinin näytelmä *Küzlär* (”Silmät”, 1939)
* Tazi Gizzatin näytelmä *İzge ämänät* (”Pyhä tehtävä”, 1944)
* Naki Isanbetin näytelmä *Mullanur Waxitov* (1948)
* G. Nasretdninovin näytelmä *Qäderle minutlar* (”Kalliit hetket”, 1952)

### Lauluja ja soitinmusiikkia
* *Ozın säfär* (”Pitkä matka”, 1920)
* *Vals* (”Valssi”, 1920)
* *Saqay marşı* (”Sakain marssi”, 1927)
* *Sovyet Armiyası marşı* (”Neuvostoarmeijan marssi”, 1929)
* *Alğa* (”Eteenpäin”, sanat Adel Kutui, 1941)
* *Bügen bäyräm* (”Tänään on juhla”, sanat Tazi Gizzat, 1945)
* *Duslıq cırı* (”Ystävyyden laulu”, sanat A. Erikejev, 1949)
* *Cırlarım* (”Lauluni”, sanat Musa Džalil, 1949)
* G. Tagirovin librettoon perustuva yksinäytöksinen baletti (1949–1950)

## Lähteet

## Aiheesta muualla
* Salih Saidašev Tatarstanin kansalliskirjaston sivustolla  
* Salih Saidaševin museo
Johan Pettersson

**Johan Petter Pettersson** (vuodesta 1945 **Tehl**, 29. heinäkuuta 1884 Jepua – 26. syyskuuta 1952) oli suomalainen yleisurheilija. Hän osallistui Suomen joukkueen mukana vuoden 1920 olympialaisiin Antwerpenissä sijoittuen painonheitossa kuudenneksi ja moukarinheitossa yhdenneksitoista.

Pettersson voitti moukarinheiton Suomen mestaruuden kolme kertaa, vuosina 1912, 1913 ja 1920. Vuonna 1912 hänen voittotuloksensa oli 42,53 ja seuraavana vuonna 45,63. Vuonna 1920 hän voitti tuloksella 43,33. Pettersson voitti myös painonheiton Suomen-mestaruuksia. Hän oli paras vuonna 1915 tuloksella 10,09, 1916 tuloksella 9,98 ja 1917, jolloin hänen voittoheittonsa kantoi 9,10. Hän voitti painonheiton SM-kultaa vielä vuosina 1919 tuloksella 9,77, 1920 tuloksella 9,52, 1921 voittotuloksella 9,69 ja vielä 1922, jolloin hän heitti 9,40.

Pettersson teki vuonna 1912 moukarinheiton Suomen-ennätyksen 42,53, joka paransi Elmer Niklanderin ennätystä 2,49 metrillä. Pettersson paransi ennätystä seuraavana vuonna lukemiin 45,63. Tämä pysyi ennätyksenä vuoteen 1914, jolloin Niklander sai taas Suomen-ennätyksen nimiinsä.

Pettersson edusti uransa aikana Helsingin Kisa-Veikkoja, Helsingin IFK:ta ja Porvoon Akillesta.

## Lähteet
187-EP

**187 EP** on K.G.B:n EP-levy. Levyllä kuullaan Panama Rayoa nimellä Puukko-Allu ja Julma-Henriä nimellä Jääkarhu-Make. 

## Kappaleet
# Sun Pitää Tehdä Se
# Me Ajetaa Sun Pihaas
# Puukko-Allu
# 04
# THUGS
# Kallis Reissu (Vastaus Seren Dissiin)
# Kaketsun Ralli 187
# Allun Dissi Patsalle
# Ulkona Niin Myöhään Ku Haluan
Carl Abrahamsson

**Karl Gustaf Emanuel "Calle Aber" Abrahamsson** (1. toukokuuta 1896 Södertälje – 25. joulukuuta 1948 Södertälje) oli ruotsalainen jääkiekkoilija, jääpalloilija ja olympiamitalisti. Hän pelasi puolustajana.

Abrahamsson aloitti urheilu-uransa jääpalloilijana ja kilpaili kesällä yleisurheilussa, jossa hän pääsi moniottelijana kansainväliselle tasolle asti. Hän aloitti jääkiekon vasta vanhemmalla iällä ja pelasi Södertälje SK:ssa koko seurauransa vuosina 1924&ndash;1934. Abrahamsson voitti seuran riveissä Ruotsin-mestaruuden vuosina 1925 ja 1931. Hän oli voittamassa hopeaa vuoden 1928 olympialaisista, joissa hän pelasi neljä ottelua. Abrahamsson oli maajoukkueen mukana myös MM-kisoissa 1931 sekä vuoden 1932 EM-kilpailuissa, joissa Ruotsi sai kultaa.

Myös Carlin veli Erik oli urheilija; hän menestyi yleisurheilussa.

## Lähteet
Viimeinen kesä

**Viimeinen kesä** voi tarkoittaa muun muassa seuraavia:

## Elokuva
* *[[Viimeinen kesä (vuoden 1971 elokuva)|Viimeinen kesä]]* (engl. *Summertree*), Anthony Newleyn ohjaama yhdysvaltalainen elokuva vuodelta 1971
* *[[Viimeinen kesä (vuoden 1977 elokuva)|Viimeinen kesä]]*, Hannu Heikinheimon ohjaama tv-elokuva Eeva-Liisa Mannerin tekstistä vuodelta 1977
* *[[Viimeinen kesä (vuoden 1984 elokuva)|Viimeinen kesä]]* (ruots. *Sista leken*), Jon Lindströmin ohjaama ruotsalainen elokuva vuodelta 1984
* *[[Stand by Me – viimeinen kesä]]*, Rob Reinerin ohjaama yhdysvaltalainen elokuva vuodelta 1986
* *[[Viimeinen kesä (vuoden 1987 elokuva)|Viimeinen kesä]]* (engl. *The End of the Golden Weather*), Ian Munen ohjaama uusiseelantilainen elokuva vuodelta 1991
* *[[Viimeinen kesä 1944]]*, Peter von Baghin pitkä dokumenttielokuva vuodelta 1992 jatkosodan viimeisistä vaiheista
* *[[Viimeinen kesä (vuoden 2002 elokuva)|Viimeinen kesä]]*, Kirsi Markkasen ohjaama lyhytelokuva vuodelta 2002
* *[[Viimeinen kesä (vuoden 2007 elokuva)|Viimeinen kesä]]* (saks. *Der geköpfte Hahn*), vuoden 1944 Romaniaan sijoittuva elokuva vuodelta 2007

## Kirjallisuus
* ”Viimeinen kesä: testamentti”, Eino Säisän novelli vuodelta 1967
* *[[Viimeinen kesä (vuoden 1973 romaani)|Viimeinen kesä]]*, Konstantin Simonovin romaani (Moskova: Edistys, 1973)
* *[[Viimeinen kesä: Viipurissa ja Viipurin liepeillä]]*, Jaakko Nakarin muistelmateos vuodelta 1985
* *[[Viimeinen kesä (kuvateos)|Viimeinen kesä]]*, valokuvaaja Hans Wagnerin vuoden 1939 Suomen-matkan värivalokuvista koottu kuvateos (1985) 
* *[[Viimeinen kesä (vuoden 1987 romaani)|Viimeinen kesä]]*, Jörn Donnerin romaani vuodelta 1985, julkaistu myös nimellä *Nyt sinun täytyy* (*Nu måste du*, 1974)
* *[[Viimeinen kesä (vuoden 1997 romaani)|Viimeinen kesä]]* (*Sista sommaren*), Kim Weckströmin romaani, julkaistu suomeksi 1997
* *[[Viimeinen kesä (vuoden 2011 romaani)|Viimeinen kesä]]* (*Boomerang*), Tatiana de Rosnayn romaani (WSOY 2011)

## Musiikki
*”Viimeinen kesä”, Raul Reimanin vuonna 1978 kirjoittama laulu, esittäjänä yhtyeensä Prinsessa Kultakutri
*”Viimeinen kesä” (Pave Maijanen – Heikki Harma), Samuli Edelmannin vuonna 1992 levyttämä laulu
*”Viimeinen kesä” (Marko Salmela – Katriina Honkanen), Katriina Honkasen albumilleen *Matka-arkku* vuonna 1993 levyttämä laulu
*”Viimeinen kesä”, Olavi Uusivirran vuonna 2008 albumilleen *[[Minä olen hullu]]* levyttämä laulu
Erik Abrahamsson

**Erik Adolf Efraim Abrahamsson** (28. tammikuuta 1898 Södertälje &ndash; 19. toukokuuta 1965 Södertälje) oli ruotsalainen yleisurheilija, jääpalloilija, jääkiekkoilija ja olympiamitalisti. Hänen seuransa oli Södertälje SK.

Abrahamsson pelasi Södertäljen jääpallojoukkueessa jo vuonna 1914 ja meni myöhemmin seuran jääkiekkojoukkueeseen, jossa voitti maansa mestaruuden vuonna 1925. Hän myös voitti hyökkääjänä jääkiekon Euroopan-mestaruuden vuonna 1921. Abrahamsson kilpaili yleisurheilussa Antwerpenin olympialaisissa 1920, joissa hän sai pituushypyssä pronssia tuloksellaan 708 cm. Hän hyppäsi ennätyksekseen 712 senttiä vuonna 1923 ja voitti lajissa maansa mestaruuden kolmesti vuosina 1921&ndash;1923. 

Myös Erikin veli Carl oli urheilija.

## Lähteet
István Lichteneckert

**István Lichteneckert** (19. elokuuta 1892 Budapest &ndash; 10. marraskuuta 1929 Budapest) oli unkarilainen miekkailija ja olympiamitalisti. Hän edusti seuratasolla budapestilaista MACia. Lichteneckert oli mukana Pariisin olympialaisissa 1924 floretin joukkuekilpailussa, jossa Unkari sai pronssia.

## Lähteet

* Lichteneckertin profiili sports-reference.com -sivustolla
Tulen arvoitus

**Tulen arvoitus** on Henning Mankellin kirjoittama lasten- ja nuortenkirja. Se on jatkoa teokselle Tulen salaisuus. Kirjasarjan kolmas osa on Tulen raivo.

Sofia on jo aiemmin menettänyt yhden sisaristaan, kun tämä kuoli astuttuaan miinaan. Tässä kirjassa Sofian toinen sisar Rosa menehtyy aidsiin. Sofia aloittaa myös ensimmäisen seurustelusuhteensa.

## Aiheesta muualla
*Teoksen esittely WSOY:n sivulla
Kiinan Grand Prix 2012

**Kiinan Grand Prix 2012** (virallisesti **2012 Formula 1 UBS Chinese Grand Prix**) oli Formula 1 -kauden 2012 kolmas osakilpailu, joka ajettiin 15. huhtikuuta 2012 Shanghai International Circuitin moottoriradalla Kiinassa. Kilpailulla oli pituutta 305 kilometriä.

Kilpailun voittoon ajoi saksalainen Nico Rosberg, jolle voitto oli uran ensimmäinen. Hän lähti paalupaikalta, joka oli hänelle niin ikään uran ensimmäinen.

## Viikonlopun aikataulu ja sää

## Vapaat harjoitukset
Williamsin kolmoskuljettaja Valtteri Bottas ajoi perjantain ensimmäisissä vapaissa harjoituksissa Bruno Sennan tilalla. Force Indian Jules Bianchi ajoi Paul di Restan tilalla ja Caterhamin Giedo van der Garde ajoi Vitali Petrovin tilalla.

## Tulokset
### Aika-ajot

* Lewis Hamiltonin sijoitusta pudotettiin viidellä lähtöruudulla vaihdelaatikon vaihtamisen takia.

### Kilpailu

* Jean-Éric Vergne lähti kilpailuun varikolta autoon tehtyjen muutosten takia.

### Johtokierrokset

## MM-pistetilanne
Kymmenen kärki osakilpailun jälkeen.

## Muuta
* Mercedeksen ensimmäinen voitto sitten Italian GP:n 1955.
* Nico Rosbergin ensimmäinen paalupaikka ja voitto.
* Romain Grosjeanin ensimmäiset MM-pisteet.
* Kamui Kobayashin ensimmäinen nopein kierros.
* Sauberin ensimmäinen nopein kierros.

## Lähteet

## Aiheesta muualla
Rein Kivi

**Rein Kivi** (s. 1981)  on virolainen entinen salibandyn pelaaja ja nykyään hän toimii Viron salibandymaajoukkueen päävalmentajana. Hän on edustanut virolaista Jõgeva SK Tähen joukkuetta ja Viron salibandymaajoukkuetta. Kivi on myös pelannut Suomessa Salibandyliigassa Helsinkiläisten SSVn ja Tapanilan Erän riveissä.

Vuonna 2005 hänet valittiin Viron vuoden miespelaajaksi.

## Lähteet
Tulen raivo

**Tulen raivo** on vuonna 2010 ilmestynyt Henning Mankellin lasten- ja nuortenkirja. Se on kolmiosaisen kirjasarjan viimeinen (aiemmat osat ovat Tulen salaisuus ja Tulen arvoitus) Tässä kirjassa päähenkilö Sofia varttuu aikuiseksi.

## Lähteet
Toyohiro Akiyama

**Toyohiro Akiyama** (; s. 22. heinäkuuta 1942) on japanilainen televisiotoimittaja, joka on tunnettu  lennostaan Mir-avaruusasemalle venäläisellä Sojuz-avaruusaluksella vuonna 1990. Akiyama oli ensimmäinen japanilainen avaruudessa. Hänet tunnettiin Japanissa "avaruustoimittajana" (宇宙特派員).

## Koulutus ja ura

Akiyama opiskeli ICU-yliopistossa Tokiossa, missä hän suoritti alemman korkeakoulututkinnon. Hän astui TBS:n palvelukseen journalistina vuonna 1966. Akiyama työskenteli BBC World Servicessä vuosina 1967–1971 ennen siirtymistään TBS:n ulkomaanuutisten osaston kirjeenvaihtajaksi. Vuodesta 1984 vuoteen 1988 Akiyama työskenteli  TBS:n johtavana kirjeenvaihtajana Washington D.C.:ssä.

## Avaruuslento
Akiyama valittiin kosmonauttikoulutukseen elokuussa 1989 TBS:n ja Neuvostoliiton välillä solmitun sopimuksen mukaisesti. Akiyaman lennosta tuli historian ensimmäinen kaupallisesti järjestetty avaruuslento.

Suoritettuaan "tutkijakosmonautin" koulutuksen Kosmonauttien koulutuskeskus Juri Gagarinissa, Tähtikaupungissa, Akiyama laukaistiin 2. joulukuuta 1990 Mir-avaruusasemalle lennolla  Sojuz TM-11 yhdessä lennon komentajan Viktor Afanasjevin ja lentoinsinööri Musa Manarovin kanssa. Avaruusasemalla oloaikanaan  Akiyama antoi joka päivä suoria lähetyksiä asemalta missä hän dokumentoi aseman elämää. Hän palasi 10. joulukuuta 1990 Maahan lennolla Sojuz TM-10 yhdessä Gennadi Manakovin ja Gennadi Strekalovin kanssa. 

Akiyaman lento oli ensimmäinen japanilaista syntyperää olevan henkilön  suorittama avaruuslento ja historian ensimmäinen yksityisen henkilön sponsoroitu ja rahoitettu avaruuslento (osa 20 miljoonan Yhdysvaltain dollarin sopimusta). Akiyama kärsi lennolla (avaruus)pahoinvoinnista, mikä haittasi hänen työtään. 

Akiyama ei ollut varsinainen avaruusturisti vaan "avaruuslennolle osallistuja". Ensimmäinen avaruussukkulalennolle osallistunut japanilainen ammattiastronautti oli Mamoru Mohri vuonna 1992 lennolla STS-47.

## Myöhempi ura

Akiyama palasi avaruuslentonsa jälkeen TBS:ään. Hänestä tuli TBS:n uutisosaston apulaisjohtaja. Hän jäi eläkkeelle TBS:stä vuonna 1995.

Akiyama on naimisissa ja hänellä on kaksi lasta.

## Lähteet

## Aiheesta muualla
*Spacefact.de:n elämäkertasivu
HMS Success

**HMS Success** on ollut kuudentoista Britannian Kuninkaallisen laivaston aluksen nimenä.

* Success (1650), 34-tykkinen neljännen luokan alus
* HMS HMS Success (1660), 24-tykkinen viidennen luokan alus
* HMS Success (1667), 6-tykkinen polttolaiva
* HMS Success (1672), 6-tykkinen polttolaiva
* HMS Success (1692), varastoproomu
* HMS Success (1709, sluuppi), 10-tykkinen sluuppi
* HMS Success (1709, varastolaiva), 24-tykkinen Fortune-luokan varastolaiva
* HMS Success (1712), 20-tykkinen Gibraltar-luokan kuudennen luokan alus
* HMS Success (1736), 14-tykkinen sluuppi
* HMS Success (1740), 24-tykkinen kuudennen luokan alus
* HMS Success (1754), sketsi
* HMS Success (1781), 32-tykkinen Amazon-luokan viidennen luokan alus
* HMS Success (1797), 3-tykkinen tykkivene
* HMS Success (1825), 28-tykkinen kuudennen luokan alus
* HMS Success (1901), torpedovenehävittäjä
* HMS Success (H02), S-luokan hävittäjä
Morelia (kaupunki)

**Morelia** on Michoacánin osavaltion hallinnollinen pääkaupunki Meksikossa. Kaupunki perustettiin vuonna 1541 alun perin nimellä Vallodolid, nykyisen nimen se sai vuonna 1828. Morelian tuomiokirkko valmistui vuonna 1744. Tuomiokirkossa on kaksoistornit, jotka ovat maan korkeimmat kirkontornit. Historiallinen keskusta on rakennettu punertavasta kivestä. Itsenäisyystaistelija José María Morelos on kotoisin kaupungista. Unesco lisäsi historiallisen keskustan maailmanperintöluetteloon vuonna 1991. General Francisco J. Mujican kansainvälinen lentoasema sijaitsee kaupungin lähistöllä.

## Kuvia


Palacio clavijero Morelia.JPG|Palacio Clavijero
Edificio tipico de morelia.JPG|Kaikki Morelian siviili- ja uskonnolliset rakennukset ovat barokkityylisiä


## Lähteet

## Aiheesta muualla
Afrikanruohopöllö

**Afrikanruohopöllö** (*Tyto capensis*) on tornipöllöjen sukuun kuuluva lintulaji. Sitä tavataan Saharan eteläpuolisessa Afrikassa seuraavissa maissa: Angolassa, Burundissa, Etelä-Afrikassa, Kamerunssa, Keniassa, Kongon demokraattisessa tasavallassa, Kongon tasavallassa, Lesothossa, Malawissa, Mosambikissa, Ruandassa, Sambiassa, Swazimaassa, Tansaniassa, Ugandassa ja Zimbabwessa. Sitä on tavattu myös Etiopiassa, mutta alkuperä on tuntematon.

Lajin elinympäristöä ovat subtrooppiset ja trooppiset kuivat pensastot, kuivat savannit, kuivat, ylävät arot sekä suot.

Se painaa keskimäärin 361 grammaa.

Afrikanruohopöllö on Etelä-Afrikassa vaarantunut, sillä siellä sitä on jäljellä alle 5&nbsp;000 yksilöä. Siihen kohdistuu uhkana rakentaminen, tulipalot, maanviljelysmaaksi muuttaminen, ylilaidunnus, metsittyminen ja liikenteen aiheuttamat kuolemat.

Afrikanruohopöllö poikkeaa tornipöllöstä siten, että se on suurempi ja sen ylä- ja alaosa eroavat voimakkaammin toisistaan. Ylhäältä se on tummanruskea, alhaalta vaalea. Naama on pyöreämpi kuin tornipöllöllä.

## Lähteet

## Aiheesta muualla
* [Focus on South Africa’s threatened birds African Grass-Owl](http://www.fitzpatrick.uct.ac.za/sites/default/files/image_tool/images/275/Publications/PDF_Archive/Africa_Birds_And_Birding/Author_Index/ABB15(3)34-35.pdf)
Tenna (Sveitsi)

**Tenna** on kylä ja entinen kunta Itä-Sveitsissä Graubündenin kantonissa. Tenna sijaitsee Reinin alkujoen Vorderrheinin sivujoen Rabiusajoen laakson länsirinteellä.  

Tenna sekä kolme sen naapurikuntaa, Safien, Valendas ja Versam, yhdistyivät 1.1.2013 Safientalin kunnaksi. Tennassa oli kunnan itsenäisyyden loppuessa 114 asukasta. 

Tennaan on tunneittainen postiautoyhteys Versamista. Tenna tunnettu aurinkoenergialla toimivasta hiihtohissistä, joka otettiin käyttöön loppuvuodesta 2011 .

## Lähteet
*

### Viitteet

## Aiheesta muualla
*
Suomen Taitoluisteluliitto

**Suomen Taitoluisteluliitto** (lyhenne **STLL**) on suomalaisten taitoluisteluseurojen kattojärjestö, joka kuuluu Kansainväliseen luisteluliittoon (ISU).

Alun perin Taitoluisteluliitto toimi Suomen Luisteluliiton alaisena jaostona yhdessä pikaluistelun kanssa vuodesta 1908 lähtien, kunnes erkani vuonna 1960 omaksi liitokseen nimellä **Suomen Kaunoluisteluliitto**. Nykyinen nimi otettiin käyttöön vuonna 1968. Jäsenseuroja liitolla on yhteensä 81. Taitoluisteluliiton puheenjohtaja on tehtävässä vuonna 2020 aloittanut Janne Korhonen.

Liitto valitsee Suomen taitoluistelun maajoukkueet kansainvälisiin kilpailuihin.

Liitto on ollut esillä julkisuudessa vuoden 2020 tammikuusta, jolloin se asetti Helsingfors Skridskoklubbenin muodostelmaluisteluvalmentaja Mirjami Penttisen 12 kuukauden kilpailukieltoon epäasiallisista valmennusmenetelmistä. Liiton ja sen jäsenseuran välinen julkinen riitely oli yksi vuoden 2020 merkittävimmistä urheilumaailmaa koskettaneista puheenaiheista, koska se nosti esille kilpailullisten lajien valmennuskulttuurien epäkohtia.  Riita sovittiin toukokuussa 2020: liiton Penttiselle määräämä rangaistus jäi voimaan ja hän sitoutui räätälöityyn työnohjaukseen. 

## Talous
Suomen Taitoluisteluliitto on saanut vuosina 2018–2023 Opetus- ja kulttuuriministeriön yleisavustusta liikuntaa edistävien järjestöjen toimintaan yhteensä noin 2&nbsp;332&nbsp;500 euroa. Vuosittainen tuki on ollut vuodesta 2021 lähtien 412&nbsp;500 euroa.

## Lähteet

## Aiheesta muualla
* Taitoluisteluliiton kotisivut
Datel

**Datel** (aiemmin **Datel Electronics**, myös **Datel Design**) on Britanniassa toimiva tietokoneiden ja pelikonsoleiden oheislaitteiden valmistaja. Yhtiö tunnetaan parhaiten tuottamistaan monenlaisia ​​laitteita ja oheislaitteita kotitietokoneisiin 1980-luvulla. Datelin laitteita olivat esimerkiksi vaihtonäppäimistöt, PlusD levyn liitännät (alun perin niitä suunnitteli, valmisti ja myi Miles Gordon Technology) ja Action Replay sarjan videopelien huijauskoodilaitteet.

Datel julkaisi myös nimellä Rocket Games kahdeksan peliä, joista yksi oli *[[Karate Joe]]*.

## Lähteet
Sauva

**Sauva** on yleisesti poikkileikkaukseltaan pyöreä, kepin tai tangon muotoinen liki tasapaksu esine. Tarkemmin sauva voi tarkoittaa seuraavia asioita:
* hiihtosauva, hiihdossa käytettävä väline
* kävelysauva, sauvakävelyssä käytettävä väline
* kainalo- ja kyynärsauvat, apuvälineitä heikentyneen kävelykyvyn tukemiseen   
* alppisauva, apuväline vaikeassa maastossa liikkumiseen
* marsalkansauva, marsalkalle kuuluva arvon merkki
* hieromasauva, yleensä siitintä muistuttava väline seksuaalisen mielihyvän tuottamiseen
* Asklepioksen sauva, antiikin Kreikasta periytyvä lääketieteen symboli
* Aaronin sauva, Raamatussa Aaronin kantama sauva
* Oltermanninsauva, oltermannihallinnon arvomerkki
* piispansauva, piispan viran tunnusmerkki
Darrel Akerfelds

**Darrel Wayne Akerfelds** (12. kesäkuuta 1962 Denver, Colorado – 24. kesäkuuta 2012) oli yhdysvaltalainen baseballpelaaja, pelipaikaltaan syöttäjä. Hän opiskeli Columbine High Schoolissa, Arkansasin yliopistossa ja Mesa State Collegessa. Hän debytoi Major League Baseballissa 1. elokuuta 1986 ja pelasi sille viimeisen ottelunsa 2. heinäkuuta 1991. Hänen seuroinaan olivat Oakland Athletics, Cleveland Indians, Texas Rangers ja Philadelphia Phillies.

Peliuransa jälkeen Akerfelds toimi valmentajana. Hänellä todettiin haimasyöpä vuonna 2010, ja hän kuoli sairauteensa 2012.

## Lähteet
Rautavaaran kirkko

**Rautavaaran kirkko** on Sakari Aartelon ja Esa Piirosen suunnittelema kirkko Pohjois-Savon Rautavaaralla.

Rautavaaralle rakennettiin ensimmäisen kirkko vuosina 1825-1827, mutta lopullisesti se valmistui vasta 1864. Tuon kirkon oli suunnitellut italialainen Carlo Bassi. Kirkkoon mahtui noin 1&nbsp;000 henkeä. Kirkko tuhoutui tuhopolton seurauksena 4. huhtikuuta 1979, mutta kellotapuli säilyi tulelta. Kellotapuli on valmistunut vuonna 1888 ja rakennettu arkkitehti Lohrmannin vuonna 1858 allekirjoittamien piirustusten  mukaan. Vanhojen  valokuvien perusteella tapuli on säilynyt ulkoasultaan 1900-luvun vaihteen asussa tornin kelloluukkujen muuttamista lukuun ottamatta. Kellotapuli on suojeltu.

Nykyinen kirkko rakennettiin palaneen paikalle ja vihittiin käyttöön vuonna 1982. Kirkkoon mahtuu 460 henkeä. Urut ovat 18-äänikertaiset ja ne on valmistanut urkurakentamo Tuomi. Alttariveistoksen ”Korven Kristus” on valmistanut iisalmelainen taiteilija Anu Matilainen.

Rautavaaran vanha hautausmaa sijaitsee kirkon kaakkoispuolella Kirkkotien varrella.  


## Lähteet
Major League Baseball -kausi 1911

**Major League Baseball -kausi 1911** päättyi Philadelphia Athleticsin 4-2 voittoon New York Giantsista kauden päätteeksi pelatussa World Series -ottelusarjassa. Pieniä nimenmuutoksia koettiin, kun Pittsburgh sai takaisin loppu h-kirjaimensa, joka oli poistettu kaupungin nimestä vuonna 1890 ja entinen Boston Doves esiintyi nimellä Rustlers.

## Runkosarjan sarjataulukot

 

## Aiheesta muualla

* Baseball almanakka - American League 1911 
* Baseball almanakka - National League 1911 
* Baseball almanakka - World Series 1911
Vigor Bovolenta

**Vigor Bovolenta** (30. toukokuuta 1974 Contarina – 24. maaliskuuta 2012 Macerata) oli italialainen lentopalloilija, olympiamitalisti ja Euroopan mestari.

Bovolenta kuului hopeaa saaneeseen joukkueeseen Atlantan kesäolympialaisissa 1996 ja oli mukana sijoittumassa neljänneksi Pekingin kesäolympialaisissa 2008. Lisäksi hän voitti joukkueensa kanssa Euroopan-mestaruuden vuonna 1995 ja sai sen kanssa Euroopan-mestaruuskilpailuissa hopeaa vuonna 2001.

Bovolenta kuoli 37-vuotiaana 24. maaliskuuta 2012. Hän sai sydänkohtauksen pelatessaan Italian B2-liigan ottelua ja lyyhistyi lattialle. Hänet todettiin kuolleeksi läheisessä sairaalassa.

## Lähteet
Guy Newman

**Guy David Newman** (s. 25. maaliskuuta 1969 Bikenibeu, Kiribati) on australialainen entinen vesipalloilija. Hän pelasi seuratasolla Balmain Water Polo Clubissa.

Newman osallistui olympialaisiin kerran, vuonna 1992, jolloin Australian joukkue sijoittui turnauksessa viidenneksi. Viides sija on toistaiseksi maan miesten joukkueen paras sijoitus olympialaisten vesipallossa. Hän on myös ollut esiintyjänä sirkuksessa ja kouluttanut tietokonealan työntekijöitä sosiaalisissa taidoissa.

## Lähteet
Suomen Pyöräily

**Suomen Pyöräily ry** (aikaisemmin Suomen Pyöräilyunioni) on suomalaisten pyöräilyseurojen kattojärjestö, jonka tehtävänä on ajaa jäsenseurojensa etua muun muassa Suomen Olympiakomiteassa. Suomen Pyöräily ry jatkaa vuonna 1898 perustetun Suomen Syklistiliiton jalanjäljillä lajin kattojärjestönä ja nykyisin sen jäsenenä on noin 140 pyöräilyseuraa.

## Talous
Suomen Pyöräily on saanut vuosina 2018–2023 Opetus- ja kulttuuriministeriön yleisavustusta liikuntaa edistävien järjestöjen toimintaan yhteensä noin 1&nbsp;029&nbsp;500 euroa. Vuosittainen tuki on ollut vuodesta 2023 lähtien 165&nbsp;000 euroa.

## Lähteet

## Aiheesta muualla
* Suomen Pyöräily ry:n kotisivut
Vincenzo Cuccia

**Vincenzo Cuccia** (20. maaliskuuta 1892 Palermo – 2. maaliskuuta 1979 Palermo) oli italialainen miekkailija. Hän oli mukana kesäolympialaisissa 1924 Pariisissa voittamassa kultaa säilän ja lisäksi saamassa pronssia kalvan joukkuekilpailussa. Hän toimi myöhemmin journalistina *[[Gazzetta dello Sport]]* -lehdessä.

## Lähteet
Oreste Moricca

**Oreste Moricca** (5. elokuuta 1891 – 21. kesäkuuta 1984) oli italialainen miekkailija. Hän oli kesäolympialaisissa 1924 Pariisissa mukana voittamassa kultaa säilän ja lisäksi saamassa pronssia kalvan joukkuekilpailussa.

## Lähteet
René Coicaud

**René Coicaud** (25. elokuuta 1927 – 1. lokakuuta 2000) oli ranskalainen miekkailija. Hän kilpaili kesäolympialaisissa 1956 Melbournessa ja oli siellä mukana saamassa hopeaa floretin joukkuekilpailussa.

## Lähteet
Ristipyrstöt

**Ristipyrstöt** (Tetragonuridae) on makrillikalojen lahkon voikalojen alalahkoon kuuluva kalaheimo. Heimon lajeja tavataan maailmanlaajuisesti lämpimistä valtameristä.

## Lajit ja anatomia
Ristipyrstöjen heimossa on yksi suku ja kolme lajia: atlantinristipyrstö (*Tetragonurus atlanticus*), ristipyrstö (*Tetragonurus cuvieri*) ja *Tetragonurus pacificus*. Ne ovat pitkulaisia kaloja, jotka kasvavat 30&ndash;70&nbsp;cm pitkiksi. Selkäeviä on kaksi, joista etumainen on piikikäs ja matalampi. Aikuisilla on vatsaevät, jotka puuttuvat nuorilta kaloilta. Pyrstönvarsi on poikkileikkaukseltaan neliskulmainen, ja siinä on kaksi suomuista koostuvaa kölievää. Ristipyrstöjen suu on pienehkö ja hampaat pienet. Väritykseltään ristipyrstöt ovat yksivärisen ruskeita tai mustia.
## Levinneisyys ja elintavat
Ristipyrstölajeja tavataan kaikista lämpimistä valtameristä. Niiden ravintoa ovat meduusat ja salpat. Nuoret kalat elävät usein vaippaeläinten ruumiinonteloissa. Aikuiset kalat elävät yleensä yksinään avomerellä. Ristipyrstöjä ei kalasteta, ja niiden liha on mahdollisesti myrkyllistä.

## Lähteet
Bernard Baudoux

**Bernard Paul Arthur Baudoux** (31. toukokuuta 1928 Soissons – 11. huhtikuuta 2024 Monségur) oli ranskalainen miekkailija. Hän kilpaili vuoden 1956 kesäolympialaisissa Melbournessa ja oli siellä mukana saamassa hopeaa floretin joukkuekilpailussa.

## Lähteet

## Aiheesta muualla
*
Team West-Tec

**Team West-Tec** on brittiläinen pikkuformulatalli, joka kilpailee nykyään European F3 Open-sarjassa. Talli perustettiin vuonna 2007, jolloin talli kilpaili Espanjan F3-sarjassa. Talli voitti European F3 Open-sarjan mestaruuden vuonna 2011. Talli on saavuttanut yhteensä 44 voittoa ja 116 palkintosijaa European F3 Open-sarjassa. Talli on kilpaillut myös Britannian F3-sarjassa.
Sergei Kirmasov

**Sergei Stanislavovitš Kirmasov** (; s. 25. maaliskuuta 1970 Mtsensk) on venäläinen yleisurheilija, joka kilpaili moukarinheitossa. Hän edusti nuorempana Neuvostoliittoa.

Kirmasov sai nuorten EM-kisoissa 1989 kultaa ja voitti aikuisten maansa mestaruuden ensi kertaa vuonna 1992. Hän voitti Venäjän-mestaruuden myös vuosina 1998 ja 2001. Kirmasov oli mukana MM-kisoissa 2001 ja 2003 sekä vuoden 2004 olympialaisissa, mutta putosi joka kerralla karsinnassa.

Kirmasovin ennätys moukarinheitossa on 82,62 metriä, jonka hän heitti Brjanskissa 1998.

## Lähteet
Hans Kjeld Rasmussen

**Hans Kjeld Rasmussen** (10. marraskuuta 1954 Glostrup – 2025) oli tanskalainen ampuja. Hän voitti kesäolympialaisissa 1980 Moskovassa kultaa skeetissä. Hän oli aiemmin kilpaillut kesäolympialaisissa 1976 Montrealissa.

## Lähteet
Roger Closset

**Roger Closset** (11. helmikuuta 1933 Pariisi – 29. lokakuuta 2020) oli ranskalainen  miekkailija. Hän oli mukana saamassa hopeaa floretin joukkuekilpailussa vuoden 1956 kesäolympialaisissa Melbournessa. Lisäksi hän sijoittui sen yksilökilpailussa kuudenneksi kesäolympialaisissa 1960 Roomassa.

## Lähteet
Jean Hauet

**Jean Hauet** (25. maaliskuuta 1925 – 25. maaliskuuta 1990) oli ranskalainen maahockeypelaaja. Hän osallistui olympialaisiin kahdesti, vuosina 1948 ja 1952. Lontoossa 1948 Ranska oli jaetulla kymmenennellä sijalla ja Helsingissä 1952 maa oli jaetulla sijalla turnauksen viides. Myös Jeanin kaksoisveli Claude oli maahockeypelaaja.

## Lähteet

* Hauet'n profiili sports-reference.com -sivustolla   

### Viitteet
Claude Hauet

**Claude A. M. Hauet** (25. maaliskuuta 1925 – 21. kesäkuuta 1995) oli ranskalainen maahockeypelaaja. Hän osallistui olympialaisiin kahdesti, vuosina 1948 ja 1952. Lontoon kisoissa 1948 Ranska oli jaetulla sijalla kymmenes ja Helsingissä 1952 maa sijoittui viidenneksi. Myös Clauden kaksoisveli Jean oli maahockeypelaaja.

## Lähteet

* Hauet'n profiili sports-reference.com -sivustolla  

### Viitteet
Giorgio Anglesio

**Giorgio Anglesio** (13. huhtikuuta 1922 – 24. heinäkuuta 2007) oli italialainen miekkailija. Hän kilpaili vuoden 1956 kesäolympialaisissa Melbournessa ja oli siellä mukana voittamassa kultaa kalvan joukkuekilpailussa. Lisäksi hän voitti kalvalla kuusi maailmanmestaruutta, joista yhden yksilönä (1955) ja viisi joukkueen jäsenenä (1950, 1953, 1954, 1955, 1957).

## Lähteet
Alfred Thielemann

**Alfred Ludvig Ferdinand Thielemann** (25. maaliskuuta 1869 Drammen &ndash; 20. joulukuuta 1954 Drammen) oli norjalainen ampuja. Hän edusti seuratasolla drammenilaista Rifleniä. Thielemann kilpaili Tukholman olympialaisissa 1912, joissa hän oli 300 metrin sotilaskiväärin moniasentokilpailussa 76. ja sijoittui 600 metrin sotilaskiväärissä 75:nneksi.

## Lähteet

* Thielemannin profiili sports-reference.com -sivustolla
Endre Tilli

**Endre Tilli** (15. elokuuta 1922 Budapest, Unkari – 14. elokuuta 1958 Shannon, Irlanti) oli unkarilainen miekkailija. Hän kilpaili kesäolympialaisissa 1952 Helsingissä sekä floretin yksilö- että joukkuekilpailussa sijoittuen ensin mainitussa yhdeksänneksi ja ollen jälkimmäisessä mukana saamassa pronssia. Kesäolympialaisissa 1956 Melbournessa Tilli kilpaili vain floretin joukkuekilpailussa ja sai jälleen joukkueineen pronssia.

## Lähteet
Neitsytmatka

**Neitsytmatka** tarkoittaa laivan tai muun aluksen ensimmäistä varsinaista matkaa vesillä. Koeajoja ei lasketa neitsytmatkaksi. Neitsytmatkaan liittyy erinäisiä perinteitä ja uskomuksia.

Lentokoneen neitsytmatkaa kutsutaan ensilennoksi.
Daniel Dagallier

**Robert Daniel Marie Alfred François Dagallier** (11. kesäkuuta 1926 – 2. joulukuuta 2025) oli ranskalainen miekkailija. Hän kilpaili kesäolympialaisissa 1956 Melbournessa sekä kalvan yksilö- että joukkuekilpailussa. Jälkimmäisessä hän oli mukana saamassa pronssia. Kesäolympialaisissa 1952 Helsingissä hän osallistui vain kalvan joukkuekilpailuun.

## Lähteet
Jalkapallon Suomen Cup 1961

**Jalkapallon Suomen Cup 1961** oli cupin seitsemäs järjestämisvuosi. Osanotto-oikeus siihen oli kaikilla seuroilla. Kilpailuun osallistui 172 joukkuetta joista Mestaruus- ja Suomensarjan joukkueet, kaikkiaan 45 (11+34), pääsivät ilman karsintaa 64 joukkuetta käsittävään varsinaiseen kilpailuun. Muiden 19 joukkueen selville saamiseksi pelattiin 108 karsintaottelua.
Loppuotteluun selvisivät Pallo-Pojat ja Kotkan Työväen Palloilijat, ja se pelattiin Olympiastadionilla. Ottelun voitti KTP 5-2.

## Suomen Cupin ottelut

**Varsinaisen kilpailun 1. ja 2.kierros**

Puolivälierän uusinta: Ponnistus - KPT 0-1.

Cup-mestarit: Raimo Vesa, Esko Järvinen, Jorma Eriksson, Pertti Vanhanen, Reijo Haltsonen, Kalervo Paananen, Raimo Valkonen, Raimo Peni, Mauri Vanhanen, Mauri Nikkari ja Aarne Vihersalo.

## Lähteet
* Suomen Palloliiton toimintakertomus 1 
* Suomen Palloliiton toimintakertomus 2
Zaid Al-Mutairi

**Zaid Al-Mutairi** (; s. 25. maaliskuuta 1982) on kuwaitilainen ampuja. Hän edustaa seuratasolla Kuwait Shooting Clubia.

Skeetissä kilpaileva Al-Mutairi voitti lajin nuorten MM-hopeaa vuonna 2001 ja sijoittui seuraavan vuoden Aasian kisoissa 22:seksi. Hän sai seuraavana vuonna Aasian-mestaruuskilpailuista pronssia ja sijoittui samana vuonna MM-kisoissa viidenneksi. Al-Mutaisi voitti hopeaa Kuala Lumpurissa pidetyistä Aasian-mestaruuskilpailuista 2004 ja sai sojen pronssia vuosina 2005 ja 2007 sekä sijoittui toiseksi vuonna 2008. Hän voitti maanosan mestaruuden Bangkokissa 2010. Al-Mutairi oli Pekingin olympialaisissa 2008 jaetulla kymmenennellä sijalla saatuaan 118 pistettä.

## Lähteet
HC Nokia

**HC Nokia** (**Hockey Club Nokia**) on huhtikuussa 2007 Nokialla perustettu jääkiekkoseura. Seura perustettiin paikallisen junioritoiminnan tukemiseen antamalla nuorille mahdollisuuksia pelata oman taitotasonsa mukaan, näin turvaten myös jatkossa junioreiden kehittymisen. HC Nokian laadukkaan junioritoiminnan vuoksi Jääkiekkoliitto myönsi 6. lokakuuta 2007 seuralle Nuori Suomi -sinetin.

## Kasvatit pääsarjatasolla
*Atte Joki
*Emilia Kyrkkö
*Fanny Kyrkkö
*Elli Pohjanaho
*Timi Teuho-Markkola
*Matias Vanhanen
*Sanni Vanhanen

## Lähteet

## Aiheesta muualla
* Seuran kotisivut
Wallenius (suku)

Suomen useista **Wallenius**-nimisistä suvuista tunnetuin on Naantalista lähtöisin oleva vanha pappis-, sivistys- ja virkamiessuku. Sukuun kuuluvat myös aateloidut Walleenit ja Wallenskiöldit.

Suvun varhaisin tunnettu jäsen on vuonna 1607 kuollut Naantalin kappalainen Michael Michaelis, joka saattoi olla aiemman kirkkoherra Michael Henricin poika. Michael Michaelisin poika, Vesilahden kirkkoherra Josef Wallenius (1596–1643) otti itselleen sukunimen *Wallenius* kotikaupunkinsa Naantalin latinankielisen nimen *Vallis Gratiae* mukaan. Hänen jälkeläisistään kolme aateloitiin, näistä pojanpojanpoika, hovioikeuden asessori ja maaherra Jeremias Wallén jo Ruotsin vallan aikana; hänen sukunsa sammui ennen 1700-luvun loppua. Hänen veljenpojanpoikansa C. J. Walleen aateloitiin Suomessa vuonna 1816 ja korotettiin vapaaherraksi 1854. Toiseen sukuhaaraan kuulunut senaattori Erik Wallensköld puolestaan aateloitiin 1832.

## Jäseniä
### Wallenius-nimiset
*Jeremias Wallén, alk. *Wallenius* (1693–1772), maaherra
*Johan Wallenius (1698–1746), teologian professori, tuomiorovasti, Jeremias Wallénin veli
*Gabriel Wallenius (1725–1808), kruununvouti, Pohjois-Karjalan kehittäjä
*Martin Johan Wallenius (1731–1773), matematiikan professori, Johan Walleniuksen poika
*Ivar Wallenius (1750–1818), Tukholman suomalaisen seurakunnan kirkkoherra, edustaja Porvoon valtiopäivillä, Johan Walleniuksen poika
*Johan Fredrik Wallenius (1765–1836), runousopin ja kaunopuheisuuden professori, Turun akatemian rehtori, Martin Johan Walleniuksen poika
*Isak Alexis Wallenius (1826–1883), Säämingin kappalainen, kirjailija
*Kurt Martti Wallenius (1893–1984), kenraali, pääesikunnan päällikkö, Lapuan liikkeen vaikuttajia

### Walleenit
*Erik Walleen (1734–1818), Turun hovioikeuden varapresidentti, Ruotsin korkeimman oikeuden jäsen, Johan Walleniuksen poika
*Carl Johan Walleen (1781–1867), senaattori, maaherra, prokuraattori, Erik Walleenin poika
*Emil Stjernvall-Walleen (1806–1890), ministerivaltiosihteeri, C. J. Walleenin adoptiopoika
*Carl Edvard Walleen (1819–1856), valtioneuvos, kenraalikuvernöörin kansliapäällikkö, C. J. Walleenin poika
*Vladimir Alfons Walleen (1820–1870), kenraalimajuri, Uudenmaan läänin kuvernööri, C. J. Walleenin poika

### Wallensköldit
*Erik Wallensköld (1779–1846), maaherra, senaattori, valtioneuvos, Gabriel Walleniuksen poika
*Adolf Waldemar Wallensköld (1828–1873), senaattori, Erik Wallensköldin poika
*Axel Gabriel Wallensköld (1864–1933), kielitieteilijä, Åbo Akademin kansleri, A. W. Wallensköldin poika
*Viggo Wallensköld (s. 1969), kuvataiteilija

### Muut
*Viljo Valleala (s. 1913), Haminan kaupunginjohtaja, K. M. Walleniuksen veljenpoika

## Lähteet
Gerry Brownlee

**Gerard Anthony "Gerry" Brownlee** (s. 1956 Christchurch, Uusi-Seelanti) on uusiseelantilainen poliitikko. Hän oli 2003–2006 Uuden-Seelannin kansallispuolueen – maan silloisen parlamentin toiseksi suurimman puolueen - varapuheenjohtaja. Marraskuusta 2008 hän on ollut John Keyn hallituksessa liikenneministeri.

Hän on alkujaan kirvesmies mutta opiskeli myöhemmin opettajaksi ja on työskennellyt käsityöaineiden opettajana.

Brownlee on joutunut maksamaan 8&nbsp;500 dollarin korvauksen mielenosoittajalle, jonka hän tönäisi alas korokkeelta vuoden 1999 vaalikampanjan aikana.

## Suomi-kohu
Maaliskuussa 2012 Brownlee nousi uutisotsikoihin, kun hän esitti melko perättömiä väitteitä Suomesta. Uuden-Seelannin parlamentissa oli pohdittu mallin ottamista Suomen talousjärjestelmästä, mutta Brownlee torjui ajatuksen, koska Suomella on ”pahempi työttömyys kuin meillä, pienempi talouskasvu kuin meillä, se pystyy vaivoin ruokkimaan siellä asuvat ihmiset, siellä on hirveät murhaluvut, kansaa ei juuri kouluteta ja naisia ei kunnioiteta”. Brownleen kommentit herättivät kohua niin Suomessa kuin Uudessa-Seelannissakin. Vastauksena tilitykseen suomalainen Aucklandin teknisen yliopiston luennoitsija ja tutkija Merja Myllylahti perusti Facebookiin ryhmän, joka vaati lähettämään Brownlee Suomeen oppimaan faktoja. Myös koomikko/journalisti Tuomas Enbuske tarttui Brownleen kommentteihin talk show’ssaan kertomalla Brownleestä ja Uudesta-Seelannista ivalliseen sävyyn.

Brownlee on myöhemmin pyytänyt anteeksi möläytyksiään. Hän myös kertoi paikallisille toimittajille olevansa Nokia-puhelimien käyttäjä ja vilautti heille puhelintaan. Lisäksi Brownlee kehui Suomea ”mahtavaksi” ja ”älykkääksi” maaksi ja kertoi arvostavansa monia asioita Suomessa. Uuden-Seelannin pääministeri John Key puolestaan pahoitteli asiaa Sauli Niinistölle heidän tavattuaan ydinturvallisuuskokouksessa Soulissa, Etelä-Koreassa. Niinistö totesi asialle, että "sellaista sattuu näköjään muuallakin, kuin Suomessa, että puhutaan vähän varomattomia.

## Lähteet

## Aiheesta muualla

*  Profiili Gerry Brownlee - Uusi-Seelanti Parlamentti
Paul Côté

**Paul Thomas Côté II** (28. tammikuuta 1944 Vancouver – 19. heinäkuuta 2013) oli kanadalainen kilpapurjehtija ja olympiamitalisti.

Côté kilpaili Münchenin kesäolympialaisissa 1972 Soling-luokassa, jossa Kanada voitti pronssia Yhdysvaltain ja Ruotsin venekuntien jälkeen.

Côté kuoli 19. heinäkuuta 2013, 69-vuotiaana.

## Lähteet
* Paul Côté Bio, Stats and Results  Olympics at Sports-Reference.com 

### Viitteet
Tovarkovo

**Torarkovo** () on kaupunkityyppinen taajama Venäjällä Kalugan alueella, linnuntietä 29 kilometriä alueen pääkaupungista Kalugasta luoteeseen. Se on 60&nbsp;375 asukkaan Dzeržinskin piirin toiseksi suurin taajama, jossa 2010 väestönlaskennan mukaan asui 14&nbsp;494 henkeä. 

Kalugasta luoteeseen kohti Vjazmaa vievä radalla on seisake tai pieni asema paikkakunnalla.

## Lähteet

## Aiheesta muualla

* Piirin sivusto 
* Nettiversio kirjan Goroda Rossii (1994) artikkeleista
M/S Vision of the Seas

**M/S Vision of the Seas** on yhdysvaltalaisen Royal Caribbean International -yhtiön risteilyalus. Aluksessa on 765 miehistön jäsentä. Alukseen mahtuu yli 2&nbsp;900 matkustajaa. Laivalla on 16-reikäinen minigolf-rata ja uima-altaita. Aluksella on 11 kantta, joilla viihdettä ja monia hyttivaihtoehtoja. Aluksella on mm. schooner baari, baariterassi ja viking crown lounge 360 asteen näkymätila, 46 metriä merenpinnan yläpuolella.

## Rakentaminen
Alus tilattiin Chantiers de l'Atlantiquelta St. Nazairesta Ranskasta. Sen köli laskettiin 29. lokakuuta 1996 telakkanumerolla F31 ja alus laskettiin vesille 1. syyskuuta 1997. Se luovutettiin 15. huhtikuuta 1998 Royal Caribbean Cruise Linelle, joka oli rekisteröity Osloon Norjaan. Alus sai 26. huhtikuuta 1998  Southamptonissa pidetyssä kastetilaisuudessa nimen *Vision of the Seas*.

## Koneisto
Aluksen koneisto on dieselsähköinen. Pääkoneina on neljä Wärtsilä NSD Finland Oy:n toimittamaa 12V46C-dieselmoottoria, jotka kukin tuottavat 12&nbsp;600 kilowatin tehon pyöriessään 500 kierrosta minuutissa. Dieselit pyörittävät generaattoreita, joiden tuottama teho syötetään kahteen 17&nbsp;000 kilowatin sähkömoottoriin, jotka pyörittävät kahteen akseliin kytkettyjä säätölapapotkureita 145 kierrosta minuutissa. Järjestelmän kokonaisteho on 50&nbsp;400 kilowattia eli 68&nbsp;524 hevosvoimaa, jolla voidaan saavuttaa 23,80 solmun maksiminopeus. Aluksen risteilynopeus on 22,30 solmua.

## Käyttöhistoria
Alus aloitti huhtikuussa 1998 liikennöinnin Euroopan ja Yhdysvaltain välillä. Se rekisteröitiin 12. toukokuuta 2000 Vision of The Seas -yhtiölle, jonka kotipaikkana on Liberian pääkaupunki Monrovia. Aluksen operoinnista vastasi edelleen Royal Caribbean Cruise Line. Alus liputettiin 7. huhtikuuta 2003 Bahamaan kotisatamanaan Nassau.

## Lähteet
Stellan Westerdahl

**Stellan Åke Westerdahl** (10. marraskuuta 1935 Göteborg – 27. elokuuta 2018) oli ruotsalainen purjehtija. Hän kilpaili kesäolympialaisissa 1972 Münchenissä ja saavutti siellä hopeaa Star-luokassa.

## Lähteet